આ ભવ્ય જીત અંગે કોચ હરેન્દ્રનું કહેવું હતું કે, “છેવટે આમ થઈને જ રહ્યું, જ્યારે મેં કોચ પદ હાથમાં લીધું હતું ત્યારે મેં તેમને જૂની સ્ટાઈલ પર પરત જવાનું કહ્યું હતું અને છેલ્લા અમુક વર્ષમાં તેમને કોઈ ખાસ પ્રકારની સ્ટાઈલ અપનાવી હોય તેને છોડી દઈને સરળ હોકી રમવાની સલાહ આપી હતી. આ ઉપરાંત મેં ટીમના સભ્યોના માનસિક સ્તરને ઉંચું લાવવાના અને મજબૂત બનાવવાના પ્રયાસ પણ કર્યા હતા. જ્યારે અમે જાપાન આવ્યા ત્યારે મેં તેમને એકજ સંદેશ આપ્યો હતો કે આપણે અહીં ટુર્નામેન્ટમાં ભાગ લેવા નથી આવ્યા પરંતુ તેને જીતવા આવ્યા છીએ. તમે ત્યારે જ એશિયા કપ જીતી શકશો જો તમે એ મનમાં નક્કી કરીને ચાલશો કે તમે ખરેખર આ ટુર્નામેન્ટ જીતી શકો છો, અને તેમણે મારી વાત સાચી કરી બતાવી.”